google/wiki40b huggingface dataset:
Lotte Feder

Bakgrunn

Lotte Feder startet musikkarrieren som sanger i Mellervang skolekor i hjembyen Aalborg. Mellervang var et av mange skolekor i Danmark som spilte inn album i 1980-årene. Kordirigent Niels Drevsholt startet senere opp popgruppen Snapshot sammen med to av korsangerne –  Lotte Marcussen og Bodil Agerscou. Snapshot rakk å spille inn fem album men er i Danmark mest kjent for sangene «Gir' du et knus?» og «A la carte», begge kjent fra Dansk Melodi Grand Prix. Gruppen gjorde også suksess med «Made in Hong Kong» og «Hej smukke». 
I 1992 vant Fedrer, da under navnet Lotte Nilsson, Dansk Melodi Grand Prix sammen med Kenny Lübcke. Med låten «Alt det som ingen ser» representerte duoen Danmark i Eurovision Song Contest i Malmö, der de endte på en tolvteplass. Sangen handlet om utroskap, noe som skapte kontroverser blant kristne i Danmark. En prest på Jylland mente sangen hevdet at utroskap er i orden. 
Utover i 1990-årene laget Feder barne-tv for TvDanmark sammen med Søren Thorup i programmet Børnekanalen, senere Milkshake. Hun har også jobbet for TV2-showet Grib Mikrofonen.

Privatliv

Hun skiftet etternavn fra Marcussen til Nilsson da hun giftet seg med sangeren Henrik Nilsson. Paret skilte seg, og hun byttet siden etternavn til Feder.
Feder er utdannet barnehagelærer, men startet senere opp nettbutikken Snoopington, som solgte tøy til barn. Hun måtte senere selge butikken og har blant annet jobbet som rengjører på flyplassen Kastrup i København.
Aage Haugland

Roller

Han har spesielt feiret store triumfer som baron Ochs i Richard Strauss' opera Rosenkavaleren. I sine senere år opptrådte han i musicalen Atlantis på Østre Gasværk Teater og han ble også en populær som foredragsholder og konferansier. 
Aage Haugland medvirket i to danske spillefilmer: Sirup og Flamberede hjerter og lagde dessuten stemme til Disney-tegnefilmene Herkules og Løvenes Konge.

Heder

I 1985 ble han utnevnt til kongelig kammersanger. I 1989 ble han kåret til «årets person» av det dansk-amerikanske selskap i New York, og da han i 1999 ble æreskunstner i Østermarie, fikk han – efter eget valg – en gyde opkalt efter seg.
Haugland var kommandør av Dannebrogordenen og fikk Aksel Schiøtz-prisen i 1981
Arne Jacobsen

Bakgrunn

Han ble født av jødiske foreldre og ble utdannet ved Kunstakademiet i København, hvor han i perioden 1956–1965 underviste som professor i bygningskunst inspirert av Le Corbusier.
Arne Jacobsen regnes som en representant for funksjonalismen. Blant Jacobsens store verk som designer og formgiver fins bl.a. stolen «Myren» og lenestolen «Ægget».
Typisk for Arne Jacobsen var gjerne at han brukte mye farger, tekstiler og materialer.
Arne Jacobsen utdannet seg først til murer, men leste senere videre til arkitekt på Kunstakademiet. Blant lærerne var Kay Fisker, Ivar Bentsen og Kaj Gottlob.
Etter eksamen i 1927 ble Jacobsen ansatt ved statsarkitekt Poul Holsøes kontor i København og i 1930 åpnet han sitt eget kontor i Hellerup, som han drev frem til sin død. Hans første større prosjekt var boligområdet Bellavista i København (1930–1934).
Flere kjente danske arkitekter og formgivere har startet sin yrkeskarriere på Arne Jacobsens arkitektkontor, blant andre Jørgen Møller, Hans J. Wegner, Peter Karpf og Jørgen Gammelgaard. Etter Jacobsens død ble arkitektkontoret videreført av Dissing+Weitling.

Arkitektur og formgiving

Jacobsen anså at utformingen av en bygning og dets interiør burde bestemmes av en analyse av deres struktur og anvendelsesområder og at bygningens arkitektur og innredningens design skulle komplettere hverandre. 
På 1930-tallet innledet Jacobsen et samarbeide med møbeltilvirkeren Fritz Hansen. Produksjonsteknikken var ikke moden for Jakobsens idéer, men de kom til å bli virkeliggjort tidlig på 1950-tallet da han begynte å formgi møbler til bygningene sine.
Tour of Britain 2009

Tour of Britain 2009 ble arrangert mellom 12. og 19. september 2009. Rittet startet i Scunthorpe og ble avsluttet i Whitehall i London. Årets utgave av rittet er en del av UCI Europe Tour, og er den sjette utgaven av den moderne versjonen av Tour of Britain. Fra Norge deltok Edvald Boasson Hagen fra Team Columbia-HTC og Alexander Kristoff, Stian Remme, Lars Petter Nordhaug, Sondre Gjerdevik Sørtveit, Frederik Wilmann og Svein Erik Vold fra Team Joker Bianchi.
Edvald Boasson Hagen vant fire etapper på rad, og tok sammenlagtseieren.
Atrichatus

Utseende

Små, ovale, blanke, svarte bladbiller med gulbrune dekkvinger. Antennene er tynne og nesten så lange som kroppen. Pronotum og dekkvingene er rundede, sistnevnte med uregelmessige, doble punktrader.

Levevis

Både larvene og de voksne (imago) er planteetere som lever på trær og busker i skog.

Utbredelse

Slekten er utbredt på New Zealand.
Sámi Girječálliid Searvi

Sámi Girječálliid Searvi (Samisk forfatterforening) ble stiftet i 1979 med Kirsti Paltto som første leder. Administrasjonen ligger i Karasjok og er underlagt samiske kunstneres paraplyorganisasjon Samisk Kunstnerråd (Sámi Dáiddárráđđi). Foreningen er fagforening for skjønnlitterære forfattere og dekker hele det samiske området. Den har medlemmer i Norge, Sverige, Finland og Russland. 
Både samiskspråklige forfattere og samer som skriver på et av majoritetsspråkene kunne være medlemmer fra begynnelsen av, men i 2019 ble dette endret til at bare de som skriver på samisk språk kan være medlemmer.
Bragernes nedre kirkegård

Bragernes nedre kirkegård i Drammen ble anlagt som kolerakirkegård i 1853, men har ikke vært brukt siden 1952.
Kirkegården ligger eller lå mellom Tornegata, Engene og Peder Buchs gate. En rekke karakteristiske gravminner fra 1800-tallet er fjernet, men noen få gravminner står igjen i det ene hjørnet. Ellers er arealet omgjort til park.
Shiroyama vannkraftverk

Shiroyama vannkraftverk er et pumpekraftverk i elva Sagami i Japan. Anlegget har et totalt installert vannkraftpotensial på 250 MW. Det ble påbegynt i 1960 og stod ferdig utbygd i 1965.
Svømming under VM i svømmesport 2015 – 100 meter brystsvømming menn

Semifinaler

Semifinaler ble avholdt den 2. august kl. 18.35.
Melizoderidae

Utseende

De ligner på hornsikader (Membracidae) mne skiller seg fra disse ved at de har noen furer (parapsidalsuturer) på sidene av ryggen (mesonotum).
Kentucky Gazette

Kentucky Gazette eller Kentucke Gazette var den første avisen utgitt i staten Kentucky. Den ble startet i Lexington av Fielding og John Bradford i 1787 (som Kentucke Gazette) og fortsatt fra 1789 med den nåværende stavingen av staten.
Avisen blir nå utgitt i Frankfort og utgis annenhver onsdag.
Bukta (Gloppen)

Bukta er et område mot Gloppefjordens fjordbunn mot øst, sør for Sandane sentrum. Navnet kommer av fjordbukten. Ved fjorden ligger Sandane camping. Fra campingplassen og nord mot elveosen til Gloppeelva, samt et stykke oppover elva er Bukta dyrefredningsområde, bestående av deltaet elven har laget gjennom årene.
Området består av dyrket mark tilhørende gårder med navn som Søreide, Mardal og Fitje. Fredly kirkegård ligger ved fylkesvei 615 som går gjennom området.
Bolboceratex

Utseende

Middelsstore (10 - 20 millimeter), brede og høyt hvelvede, halvmatte, gulaktige eller brune tordivel. Kroppsformen er nærmest halvkuleformet. Hodet er stort og bredt, flatt, snuten sterkt fremskytende, hannen har vanligvis to små knøler på snuten. Pronotum er bredt, rundet, hos hannen med groper på hver side foran. Dekkvingene er hvelvede med fine punktstriper. Beina er kraftige gravebein, leggene krumme, på forbeina med tenner langs nesten hele ytterkanten, ikke bare i spissen.

Levevis

I likhet med tordivlene graver disse billene lange ganger, med kammer der larvene utvikler seg. Disse artene legger forholdsvis veldig store egg. Det er uklart hva larvene faktisk eter, det har blitt observert at de ganger på veggene i kammeret de lever i, og vokser ved dette. Kanskje ernærer de seg av bakterier som vokser på kammerveggene.
De voksne billene eter underjordiske sopper og flyr godt.

Utbredelse

Slekten er utbredt i det sørlige Afrika.
Brian Boucher

Spillende karriere

Boucher ble draftet av Philadelphia Flyers i første runde i NHL Entry Draft 1995, og da 22 over alle. He begynte å spille med Flyers i 1999-2000 sesongen da han tok førstemålvaktsplassen fra veteranen John Vanbiesbrouck. Under sluttspillet førte han sitt lag til Conference-finalenn som de tapte i den syvende kampen til den fremtidige Stanley Cup vinneren New Jersey Devils. I 2000-2001 tapte han sin førstemålvaktsplass til Roman Čechmánek.
Han ble tradet sammen med draftvalg til Phoenix Coyotes den 12. juni 2002, for Michal Handzuš og Robert Esche. Sammen med Phoenix, brøt han den dagens NHL rekord for lengste antall minutter uten baklengsmål av en målvakt da han ikke slapp inn mål på 332 minutter, eller 5 og en halv kamp. Den 1. februar 2006, byttet Phoenix han til Calgary Flames sammen med Mike Leclerc i bytte for Steven Reinprecht og Philippe Sauvé.
Boucher startet 2006/07 sammen med Chicago Blackhawks. Den 27. februar 2007 ble Boucher plukket opp fra waiverlisten av Columbus Blue Jackets. Boucher ankom bare timer før kampen mellom Blue Jackets-Colorado Avalanche. Under den kampen brukte han Ty Conklins #35 trøje. Den 3. mars 2007 gjorde Boucher sin Blue Jackets debut mot sitt tidligere lag Phoenix Coyotes. Hans første kamp ble en vellykket 4–3 seier.
Tilbake til 80-tallet

Innhold

Oversikt over tema som berøres i de enkelte årstall
Den indonesiske gjennomstrømmen

Den indonesiske gjennomstrømmen er en havsstrøm som transporterer vann mellom Stillehavet og Indiahavet gjennom øyøne i Indonesia. I nord går strømmen gjennom Makassarsundet. De indonesiske randhavene fungerer som et basseng og strgmmen fortsetter sørover og går ut gjennom Lomboksundet, Ombaisundet og Timorhavet. Strømretning varierer gjennom året, men den totale årlige nettotransporten er hovedsakelig sørover fra Stillehavet og inn i Indiahavet. 
Så lenge man har måledata fra, var det bare i 1998 at man hadde nettotransport nordover, og dette var trulig en seneffekt av El Niño. 
Strømmen transporterer relativt varmt og ferskt vann til Indiahavet, og blir ført videre mot Afrika av Sørekvatorialstrømmen. Utenfor Afrika går det inn i Agulhasstrømmen og inn i Atlanterhavet sør for Sør-Afrika.
Kebehsenuf

Framtoning

Kebehsenuf ble først framstilt som et menneske, men siden tiden til Det nye rike ble hans framtoning et menneske med hodet til en falk.
Pyramidetekstene kalt Kebehsenuf for de dødes gud og en hjelper for å komme til himmelen. Han er beskytteren av den fjerde dagen av den fjerde måneden og den fjerde natten av dagen. Mens Kebehsenuf og hans tre brødre beskyttet de døde, sto de selv under beskyttelse av gudinnen Serket, som bar skorpionen som emblem.
Reese’s Peanut Butter Cups

Reese’s Peanut Butter Cups er et amerikansk godteri bestående av sjokoladestykker fylt med peanøttsmør som produseres av Hershey Company. Produksjonen startet i 1928 og produktet finnes blant annet i smakene hvit sjokolade, lys sjokolade og mørk sjokolade.
Notographus

Utseende

Nokså små, fløyelsaktig svarte praktbiller med buede furer på pronotum og dekkvinger. Antennene er korte og tynne. Pronotum er rundet, dekkvingene jevnbrede, avrundede bak.

Utbredelse

Slekten er utbredt i Australia.
Ekenes

Ekenes er en grunnkrets og et tettbebygd område i Færder kommune. Ekenes ligger øst på Nøtterøy, like ved den nye Foynlandsbrua, som går over Ekenessundet til Føynland. Grunnkretsen Ekenes har 370 innbyggere (2010).
Navnet Ekenes kommer fra gammelnorsk Eikines, som betyr «eikelunden» eller «eikestedet».
Hovedbygninga på Vestre Ekenes, som ligger i den vestlige delen av området langs Smidsrødveien og stammer fra 1700-tallet, er et freda kulturminne. Bygninga er et lafta tømmerhus på halvannen etasje med avvalma gavlspisser. Huset hadde opprinnelig tre rom med kjøkken og kammers mot vest, og fikk etter 1800 tilføyd to nye rom mot øst. Rett ved gården er det et arkeologisk funnsted som også er freda.
Alt i 1347 var Ekenes delt i to: østre og vestre, begge under kirken og biskopen i Oslo.
Reinsdyrflya

Reinsdyrflya er ei stor halvøy som skjærer seg østover mellom Nordishavet i nord og Liefdefjorden i sør, i Albert I Land på nordvestre Spitsbergen, Svalbard. Halvøya er kupert med fjell og isbreer i vest, men helt flat med tundra i den dominerende østenden. Den avgrenses av Paradisbreen i vest. Det avgrensende neset i øst er Velkomstpynten.
Området er en del av Nordvest-Spitsbergen nasjonalpark. Det ble kartlagt under Den norske nordhavsexpedition 1876–78, hvor professor Georg Ossian Sars var med. Det er en gammel og mye besøkt nederlandsk gravplass på Gravneset, som stammer fra hvalfangertiden på 1600-tallet. Nesten 20.000 mennesker besøker dette kulturminnet årlig, og det utsettes for stor slitasje. Området er oppkalt etter den norske geologen Adolf Hoel (1879-1964).
Bian Liunian

Norgesturné

Bian Liunian har vært på Norges-turne flere ganger. Siste gang var i 2007, da han spilte sammen med fiolinisten Henning Kraggerud, pianisten Christian Ihle Hadland og den kinesiske vokalisten Wang Yan i Voss, Nøtterøy, Oslo Fredrikstad, Steinkjer, Kvinesdal, Skien, Sandnes og i Trondheim. I tillegg til å spille kinesisk folkemusikk og egne komposisjoner, spiller Liunian også Edvard Griegs komposisjoner.
Sivil rettspleie på grunnplanet i politiet

Sivil rettspleie på grunnplanet i politiet (SRGP) er en oppgave i den norske Politi- og lensmannsetaten som omfatter sekretariatsfunksjonen for forliksrådene, den alminnelige namsmannsfunksjonen (tvangsfullbyrdelse og gjeldsordning), stevnevitnefunksjonen og enkelte andre rettspleiegjøremål som utføres på nivået under tingrettene, som lensmannsskjønn og enkelte oppgaver i forbindelse med arv, skifte og konkurs.
Hver lensmann og enkelte politistasjonssjefer er namsmann og ivaretar de andre SRGP-gjøremålene i sitt distrikt med mindre det er en namsfogd som utfører oppgavene. Nærpolitireformen gjør visse endringer i SRGP, blant annet kan sivil rettspleie samles i større områder enn det enkelte lensmanns- eller politistasjonsdistrikt, og ordningen med lensmannsskjønn foreslås opphevet og i hovedsak overført til jordskifterettene.
François-Marie-Benjamin Richard de la Vergne

Bakgrunn

Richard nedstammet fra lavadelig familie i Vendée. Faren var en velstående lege. Familien hadde elleve barn. Som ung gutt fikk han sin tidlige skolegang fra privatlærere. I 1841 begynte han ved presteseminaret St. Sulpice i Paris og fullførte der studier i  filosofi, teologi og askese.

Prest

Den 21. desember 1844 ble han presteviet av erkebiskop Denis Auguste Affre i St. Sulpice. Deretter arbeidet han i sognesjelesorgen i bispedømmet Nantes.
I 1846 ble Richard sent for treårig videre studium i Roma. Ved hjemkomsten ble han sekretær for biskopen av Nantes, Antoine Jacquemet, og i 1850 generalvikar for bispedømmet. Dette embedet bekledte han til biskop Jacquemets død i 1869.

Biskop

I desember 1871 fulgte Richards utnevnelse til biskop av Belley. Han ble bispeviet 11. februar 1872 i kirken til Dames du Sacré-Cœur i Paris av erkebiskop Joseph Hippolyte Guibert. Som biskop av Belley ledet han saligkåringsprosessen av sognepresten av Ars, Jean-Marie Vianney.

Erkebiskop

I 1875 ble Richard koadjutor-erkebiskop av Paris og titularerkebiskop av Larissa in Thessalia. Ved erkebiskop Guiberts død i juli 1886 rykket han inn som dennes etterfølger.

Kardinal

I 1889 eleverte pave Leo XIII erkebiskop Richard til kardinal med tittelkirken Santa Maria in Via. Som sådan deltok han ved pavevalget i 1903, som valgte pave Pius X.
Politisk var Richards embedstid preget av konflikt mellom tilhengere og motstandere av Den tredje republikk. Personlig var han heller rojalistisk sinnet, men fulgte linjen om depolarisering (ralliement) i pakt med hva pave Leo XIII i 1892 hadde lagt den franske kirke på sinn i encyklikaen Au milieu des sollicitudes. Alle forsøk på å overbygge kløften mellom den religiøst motiverte reaksjon og laïcité-kreftene slo feil, og erkebiskop Richard måtte oppleve at hans gjentagne protester ikke klarte å forhindre at alle Frankrikes ordenssamfunn ble forbudt i 1903, ei heller innføringen av loven om skille mellom kirke og stat i 1905. I 1906 måtte han flytte ut av det erkebiskoppelige palass i Paris.
På teologiens område skjerpet under kardinal Richards tid seg modernismestriden om den historisk-kritiske metode i bibelutlegningen med dens konsekvenser på andre teologiske områder. Alfred Loisy, den ledende franske «modernist», måtte flere ganger møte for kardinal Richard, og opplevde ham som en personlighet med en«tro av granitt», uberørt av enhver tvil, avvisende mot denpersonlige tanke i det monn den gikk ut over den traderte lære, men getegnet ham dessuten som godsinnet og rettskaffen av vilje. 
François-Marie-Benjamin Richard de la Vergne døde nesten 89 år gammel i januar 1908.
Støv og stjerner

Støv og stjerner er et norsk musikkalbum med Erik Bye, utgitt av Via Music i 2003. Dette var den siste platen som ble utgitt med Bye før han døde. Musikere: Henning Sommerro, Annbjørg Lien og Hans Fredrik Jacobsen. Innspillingen skjedde i Byes hjem i Hvalstadåsen i Asker, med Sigbjørn Tveite som produsent.
Anna Beate Rosenkrantz

Familie

Hun var datter av justisråd Jørgen Rosenkrantz til Qvitzowholm og Marie Elisabeth de Roklenge, og var fra sitt 13. år hoffdame hos dronning Anna Sophie. Den 25. april 1728 ble hun gift på Frederiksberg slott med stiftsamtmann Frederik Adeler (1700–1766) som hun fikk flere barn med, deriblant den senere kammerherre Frederik Georg Adeler.

Gjemsø

Ektemannen hadde foruten eiendommer på Sjælland også Gjemsø kloster og Bratsberg gård ved Skien. Etter at mannen døde, tilbragte hun sin enkestand på Gjemsø. I 1757 fikk hun tildelt dronning Sophie Magdalenes orden de l'Union parfaite. Hun døde i 1777 under en reise til sin datter generalinne Wakenitz i Christiania, og ble bisatt i likkapellet i Solum kirke. Hennes slektsvåpen ses på gallerifronten i samme kirke.
Brigaden i Nord-Norge

Historie

Stortinget besluttet 26. juni 1952 å avvikle engasjementet i Tyskland og etablere to brigader i Norge, en i sør og en i nord.  Grunnen var den stadig økende spenningen i den kalde krigen.  Norge trengte å etablere et troverdig forsvar i nord, og hadde ikke midler til å både delta i okkupasjonen av Tyskland og å holde en stående brigade hjemme.
Forsvarsstudien av 1992 konkluderte med at et endret trusselbilde ikke rettferdiggjorde å ha en stående brigade, og Brig N ble satt i mobiliseringsstatus i 1995.  Underavdelingene gikk så inn 6. divisjon.
En kjent offiser som tjenestegjorde i Brigaden i Nord-Norge er den senere forsvarssjefen, general  Sigurd Frisvold.

Avdelingene

Brigaden (Brig N) var satt opp med en infanteribataljon på Setermoen, en i Øverbygd og en i Harstad. Stabs- og støtteavdelingene på brigadenivå, bl.a Sambandskompaniet, MP-troppen, forsynings kompaniet og Brigadestabskompaniet, var stasjonert i Heggelia leir på Bardufoss.

Rusta leir var underlagt Heggelia leir. I Rusta leir var bl.a. Transportkompaniet, Våpenteknisk kompani og Lett luftvernartilleribatteri (LLAbtt) lokalisert.
I Øverbygd var det i tillegg til infanteribataljonen en motorisert eskadron og Kløvkompaniet i Maukstadmoen leir. Like ved var Holmen leir med et ingeniørkompani. Disse avdelingene utgjorde Skjold garnison, og infanteribataljonen bemannet også Brennfjell leir og Helligskogen leir i Skibotndalen.
På Setermoen hadde man en bataljon med middelstungt feltartilleri, rakettbatteri og sanitetstjeneste (sanitetskompani) som delvis betjente det lokale sykehuset: Brigadesykehuset i Nord-Norge. Sykehuset tok mot pasienter fra distriktet, og ga anledning til praktisk opplæring av vernepliktige på de fleste nivåer.

Uniform

Soldatene i Brig N var utstyrt med en uniform til daglig bruk (arbeidsuniform), en feltuniform og en permisjonsuniform i tillegg til privat treningsdress og blå tildelt kortbukse.
Permisjonsuniformen var en battledress av den typen Hæren brukte på den tiden. Soldatene bar et avdelingsmerke (Brigaden i Nord-Norge) på venstre overarm. Infanterisoldatene hadde blå beret til permisjonsuniformen og et avdelingsmerke som viste hvilken infanteribataljon de hørte til. Permisjonsuniformen ble også brukt ved vakttjeneste i hovedleirene.

Feltdisiplin

Feltavdlingene var utstyrt med telt som ble kneppet sammen av syv enkeltmannsduker. Et sjudukstelt kunne romme et lag og tjente som bivuakk  for dette. Infanteriet var fotsoldater som også ble flyttet med andre transportmidler enn feltmarsj. Både lastebiler, feltvogner og helikoptre ble brukt for å få avdelingene i stilling i felten.
Lilliehöökfjorden

Lilliehöökfjorden er en fjordarm innerst i Krossfjorden på vestkysten av Spitsbergen på Svalbard. Den ligger på vestsida av halvøya Kong Haakons halvøy, et 700 m høyt fjellmassiv som er ca. 2 km bredt og 11 km langt. Innerst i fjorden kommer den svære Lilliehöökbreen ut. Området er mye besøkt av turistskip.
Børgin

Børgin (norrønt byrgi el. byrgir, av borg), også kalt Børginfjorden og Borgenfjorden, er en fjordarm av Trondheimsfjorden i Inderøy og Steinkjer kommune. Fjorden har en lengde på cirka 10 km fra sør til nord.
Borgenfjorden er en grunn og beskyttet marin poll, som er forbundet med Trondheimsfjorden gjennom den sterke tidevannsstrømmen Straumen. I Straumen er det stor produksjon av tang og tare, og den er viktig for fuglelivet. Børgin har et ytre fjordbasseng i sør og et indre fjordbasseng i nord, avgrenset av en grunn rygg mellom Bossneset og Fagerneset. Tidevannet gir god vannutskiftning i den ytre delen som har en meget rik bunnflora og fauna. Her har Rolsøya stor verdi som hekkeområde for sjøfugl og er fredet som Rolsøya naturreservat. Det indre bassenget har periodevis stagnerende forhold.  
Ved Straumen ligger det eneste tettstedet, som også heter Straumen. Det er ingen større industribedrifter ved fjorden, men det er omfattende jordbruk rundt det meste av fjorden, i bygdene Sandvollan, Mære, Sparbu, Røra og Sakshaug. 
Fv 755 går langs sørsiden av fjorden og krysser tidevannsstrømmen over Straumen bru. Fv 251 går langs deler av østsiden, på nordsiden går Fv 258.
Åge Aleksandersens diskografi

Åge Aleksandersens diskografi er en oversikt over Åge Aleksandersens plateutgivelser fra 1970.
Harriet Martineau

En fortelling om Norge

For norske lesere er Martineaus bok Feats of the Fiords. A Tale of Norway av særlig interesse. Denne boken utkom første gang i 1865, og den begynner slik: «Enhver som studerer et kart over Norge vil bli slått av det entydige vesen av dets kyst. På kartet ser det ujevnt ut, en slik en merkelig blanding av land og hav, det synes som om det må ha vært en vedvarende strid mellom de to – havet som strever med å oversvømme landet og landet som presser seg ut i havet, til det ender i deres inndeling i regionen mellom dem. På stedet er imidlertid dens kyst meget opphøyd. De lange, uregelmessige oddene er fjellrike, kneisende furer av berg, stiger bratt opp fra vannet; mens buktene mellom dem, istenden for å være rundet av med skrånende, sandstrender som havet tumler sin bølger, slik som buktene langs vår kyst, er det faktisk lange, smale daler fylt med havet, framfor å være lagt ut i mark og enger. (...) I et land spredt med bønder, som Norge, hvor det er få pengetransaksjoner ettersom folk skaffer hva de trenger for deres behov på sine små eiendommer, tjenere bytter ikke sine steder, og går fra herre til herre, slik som hos oss.»

Bibliografi

Et stort antall brev av Harriet Martineau blir oppbevart ved Universitet i Birminghams spesialsamlinger.
Kingittorsuaqøya

Historie

Kingittorsuaqsteinen (Kingigtorssuaq) fra middelalderen ble funnet i 1824 på øyas høyeste punkt, i en gruppe av tre varder som dannet en likebent trekant. Steinen er nå i Nationalmuseet i København.
Wells Fargo Championship

Wells Fargo Championship, tidligere Wachovia Championship, er en golfturnering på PGA-touren. Turneringen spilles på Quail Hollow Club i Charlotte, Nord-Carolina tidlig i mai. Den ble arrangert for første gang i 2003 og har trukket mange av de beste spillerne på PGA-touren.
Turneringen har en stor seks-millioner-dollar premiepott med over 1 million dollar til vinneren. Tittelsponsor var bank- og finanskonsernet Wachovia Corporation, som ble kjøpt opp av Wells Fargo i 2008. Wells Fargo er sponsor frem til 2014. Hoveddelen av inntektene går til den veldedige organisasjonen Teach for America.